OpenLLM-France/wikimedia huggingface dataset:
# Peri

«Peri» té aquests significats:
* Peri (Còrsega), municipi de Còrsega
* PERI, sigles corresponents a Pla Especial de Reforma Interior de l'ajuntament de Barcelona
* Jacopo Peri, compositor i cantant italià del període de transició entre el renaixement i el barroc, considerat l'inventor de l'òpera
* Cristina Peri Rossi, escriptora, professora de literatura, traductora i periodista uruguaiana
# Tetramelàcies

Tetramelaceae és una família de plantes amb flors anteriorment classificada dins la família Datiscaceae. Són arbres grans. Tenen una distribució paleotropical al subcontinent indi, sud-est d'Àsia, arxipèlag malai i Austràlia.

## Gèneres

Consta de dos gèneres:
* Octomeles
* Tetrameles
# Mbembe

L'mbembe, Cross River és una llengua que es parla al sud-est de Nigèria, a les LGAs d'Obubra i d'Ikom, a l'estat de Cross River i a la LGA d'Abakaliki, a l'estat d'Ebonyi. No s'ha de confondre amb la llengua mbembe, Tigon que es parla al Camerun.
El mbembe del Cross River és una llengua que forma part del grup lingüístic de les llengües mbembe-legbo, que formen part de la família lingüística de les llengües de l'alt Cross. Les altres llengües del mateix grup lingüístic són el legba, el lenyima i el leyigha.

## Ús i dialectologia

L'mbembe de Cross River és una llengua que gaudeix d'ús vigorós (6a); tot i que no està estandarditzada, és parlada per persones de totes les edats i generacions. La llengua és escrita amb alfabet llatí des del 1885, quan es va escriure la seva gramàtica. Segons l'ethnologue, el 1982 hi havia 100.000 parlants de mbembe de Cross River.
Els dialectes de l'mbembe de Cross River són l'adun, l'apiapum, l'ekama, l'oferikpe, l'ofombonga, l'ofonokpan, l'okom i l'osopong.

## Població i religió

El 95% dels 191.000 mbembes de Cross River són cristians; d'aquests, el 60% són protestants, el 25% segueixen esglésies cristianes independents i el 15% són catòlics. El 5% dels mbembes restants creuen en religions tradicionals africanes.

## Referències

* 1 2 mbembe, Cross River al joshuaproject
* 1 2 3 mbembe, Cross River a l'ethnologue
* ↑ llengües legbo-mbembe a l'ethnologue
# Conjunt d'habitatges Tirant lo Blanc

El Conjunt d'habitatges Tirant lo Blanc es troba a la Vila Olímpica del Poblenou de Barcelona, i està inclòs a l'Inventari del Patrimoni Arquitectònic de Catalunya.

## Descripció

Està format per diversos blocs. El principal, que queda girat i deformat per aconseguir les millors vistes del mar, està format per un mòdul bàsic amb una escala i dos habitatges per planta, amb les sales d'estar mirant cap al mar i formant un suau bisell. L'agregació d'aquests bisells articula el conjunt de la façana com una sèrie d'estrats. Pel que fa al bloc aïllat, aquest és el que li atorga a la plaça de Tirant lo Blanc el seu caràcter semitancat. Els portals de les escales es troben al peu de cada bisell, els quals, al seu torn, formen una lleugera marquesina sobre les portes. L'accés a les escales es realitza des d'una terrassa elevada que recorre el bloc d'un extrem a l'altre. L'austeritat característica del conjunt radica en l'ús del maó vist per a totes les façanes de l'immoble, que es combina amb les persianes corredisses de llibret.

## Història

Va ser projectat pels arquitectes José Antonio Martínez Lapeña i Elías Torres per als Jocs Olímpics de Barcelona de 1992.

## Referències

* 1 2 3 «Conjunt d'habitatges Tirant lo Blanc». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
# Bastida (desambiguació)

«Bastida» té aquests significats:
* Construcció: Una bastida és una construcció temporal que s'ubica a la façana d'un edifici per a reparar.
* Geografia:
** Una bastida és una vilanova, un poble nou d'Occitània, creat a l'edat mitjana.
** La Bastida, La Bastida dels Aspres o del Vallespir és un municipi de la Catalunya del Nord.
** La Bastida és un llogaret de la Ribera d'Urgellet, en l'antic municipi de Tost, a l'Alt Urgell
** La Bastida, municipi de Salamanca.
** La Bastida d'Hortons, població del municipi d'Alàs i Cerc, a l'Alt Urgell.
** Bastida és una comuna de la Nafarroa Beherea (Euskal Herria).
** Labastida és un municipi d'Àlaba, de la Quadrilla de Laguardia-Rioja Alabesa (Espanya).
** La Bastida d'Oleta és un veïnat del municipi d'Oleta i Èvol, a la comarca del Conflent.
** La Bastida de les Alcusses és un jaciment iber important situat al terme de Moixent, la Costera.
Viccionari
# Bastien Duculty

Bastien Duculty (Viena del Delfinat, Isèra, 28 de novembre de 1992) és un ciclista francès, professional des del 2017. Actualment corre a l'equip Armée de Terre.

## Palmarès

* 2010
** Vencedor d'una etapa al Tour del Valromey
* 2013
** 1r al Tour de la Creuse
* 2016
** 1r al Gran Premi Souvenir Jean-Masse
** 1r a la Châtillon-Dijon
** 1r al Tour del Périgord
** 1r al Gran Premi de Chardonnay
** Vencedor d'una etapa al Tour d'Auvergne

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Batalla d'Issos

Batalla d'Issos té aquests significats:
* Batalla d'Issos (333 aC), victòria d'Alexandre el Gran.
* Batalla d'Issos (194), entre Septimi Sever i Pescenni Níger.
* Batalla d'Issos (622), entre l'emperador Heracli i els sassànides.
# Badia de Cenderawasih

La badia de Cenderawasih (en indonesi: Teluk Cenderawasih, "badia del Paradís dels Ocells") també coneguda com a Sarera Bay (en indonesi: Teluk Sarera) i antigament Badia Geelvink (en neerlandès: Geelvinkbaai), és una gran badia que es troba al nord de la província de Papua, Papua Central i Papua Occidental, a l'illa de Nova Guinea, Indonèsia.

## Geografia

Es troba entre la península de Doberai i la desembocadura del riu Mamberamo, al cap d'Urville. Té més de 300 quilòmetres d'amplada i la línia de costa, des de Manokwari, fins a la desembocadura del Mamberamo, fa més de 700 quilòmetres de llargada. Els rius Wamma, Tabai, Warenai i Wapoga hi desemboquen. A la badia hi ha extensos esculls de corall i una abundant vida marina. La part sud-occidental ha estat declarada parc nacional marí, el Parc nacional Teluk Cendrawasih.
A la badia hi ha nombroses illes, sent les més importants les illes Biak i Yapen.

## Història

El nom holandès de la badia, Geelvink, li va ser donat per l'explorador Jacob Weyland, que va navegar per la badia el 1705 a bord de la fragata De Geelvink, nom a la vegada d'una destacada família de comerciants de la Companyia Neerlandesa de les Índies Orientals. El sultanat de Tidore tenia vincles tributaris amb la regió.

## Referències

* ↑ Teluk Sarera: Indonesia National Geospatial-Intelligence Agency, Bethesda, MD, USA
* ↑ «Teluk Cendrawasih National Park» (en inglés). dephut.go.id. Arxivat de l'original el 29 de diciembre de 2010. [Consulta: 4 febrer 2012].
* ↑ T. M. Perry & Dorothy F. Prescott, A guide to maps of Australia in books published 1780-1830, National Library, Australia, 1996, pág. 216, ISBN 0-642-25237-8
* ↑ Slama, Martin (2015), "Papua as an Islamic Frontier: Preaching in 'the Jungle' and the Multiplicity of Spatio-Temporal Hierarchisations", From 'Stone-Age' to 'Real-Time': Exploring Papuan Temporalities, Mobilities and Religiosities, ANU Press, pp. 243–270, ISBN 978-1-925022-43-8
# Badia de Disko

La badia de Disko (en anglès: Disko Bay; en groenlandès: Qeqertarsuup tunua) és una badia de la costa oest de Groenlàndia que forma una part del sud-est de la badia de Baffin.

## Geografia

Al sud la línia de la costa es complica amb nombroses entrades d'aigua i petites illes de l'arxipèlag Aasiaat. Qasigiannguit i Ilimanaq són els principals assentaments al sud-est.
Al nord hi ha l'illa de Disko (Qeqertarsuaq), l'illa més grossa de la costa oest. Al nord de Ilulissat i a l'oest de l'illa d'Aluttoq la badia es transforma en l'estret de Sullorsuaq que separa Qeqertarsuaq de la península Nuussuaq.

## Història

Durant segles la badia de Disko ha estat una zona important. Els europeus d'Eric el Roig hi arribaren i s'hi establiren l'any 985. Les riqueses de la badia eren les morses (pel seu ivori), els pinnípedes per les pells i les balenes per molts materials aprofitables.
Segons els relats dels nòrdics no hi havia inuits a la zona quan ells però els inuits passaren a controlar la zona des de l'extinció dels pobladors nòrdics fins a la seva tornada (danesos) al segle xviii.

## Referències

* ↑ Nuussuaq, Saga Map, Tage Schjøtt, 1992

### Referències literàries

* Disko Troop, un personatge central de la novel·la de Rudyard Kiplingl Captains Courageous, va néixer en un bot de pesca prop de Disko Bay i per això rep el nom de Disko Troop.

### Fonts

* Brown, Berit ed. Nordic Experiences: Exploration of Scandinavian Cultures. Greenwood Press. Westport, CT. 1997.
* Diamond, Jared. Collapse. Penguin Press Ltd. London, England. 2005.
* Enterline, James Robert. Erikson, Eskimos, and Columbus. Johns Hopkins University Press. Baltimore, MD. 2002.
* Haywood, John. The Encyclopedia of the Viking Age. Thanes and Hudson, Inc. New York, NY. 2000.
* Ingstad, Helge. Friis, Erik trans. Westard to Vinland:The Discovery of Pre-Columbian Norse House-sites in North America. St. Martin's Press. New York, NY. 1969.
* Wahlgren, Erik. The Vikings and America. Thames and Hudson, Inc. New York, NY. 1986.
* Wooding, Jonathan. The Vikings. Rizzoli International Pub. Inc. New York, NY. 1997.
# Batalla de la Gorja

La batalla de la Gorja (àrab: وقعة الشعب, waqʿat ax-Xiʿb) fou un enfrontament de tres dies que tingué lloc el juliol del 731 al Coll de Takhtakaratxa (actualment situat a l'Uzbekistan) entre un gran exèrcit omeia i el kaganat turquès dels türgesh. El comandant de Samarcanda, Sawra ibn al-Hurr al-Abaní, havia demanat auxili a al-Junayd ibn Abd-ar-Rahman al-Murrí, que tot just havia estat nomenat governador del Khorasan, per aixecar el setge türgesh de la ciutat. Els türgesh caigueren sobre al-Junayd i els seus 28.000 homes mentre passaven pel coll. L'exèrcit omeia aconseguí trencar l'encerclament i arribar a Samarcanda, però no sense patir baixes esgarrifoses. Els 12.000 soldats de Sawra, que havien rebut ordres d'atacar la rereguarda dels türgesh per socórrer el governador, foren anihilats gairebé fins a l'últim home.
La batalla, documentada en una de les narracions més detallades de tota l'època omeia, en la Història d'at-Tabarí, frenà o fins i tot revertí l'avanç musulmà a l'Àsia central durant una dècada. El califat es veié obligat a enviar reforços al Khorasan des de les seves regions metropolitanes per substituir les tropes perdudes en el conflicte, fet que afeblí el règim omeia a llarg termini i acabaria contribuint al seu esfondrament 20 anys més tard com a resultat de la Revolució Abbàssida, iniciada precisament al Khorasan.

## Referències

* ↑ Shaban, 1979, p. 113.
* ↑ Blankinship, 1989, p. xv.

## Bibliografia

* Blankinship, K. Y. «Translator's Foreword». A: At-Tabarí. The History of al-Ṭabarī, Volume XXV: The End of Expansion: The Caliphate of Hishām, A.D. 724–738/A.H. 105–120 (en anglès). State University of New York Press, 1989, p. i-xix. ISBN 978-0-88706-569-9.
* Shaban, M. A. TheʿAbbāsid Revolution (en anglès). Cambridge University Press, 1979. ISBN 0-521-29534-3.
# Bath (Nou Hampshire)

Bath és una població dels Estats Units a l'estat de Nou Hampshire. Segons el cens del 2000 tenia 893 habitants.

## Demografia

Segons el cens del 2000, Bath tenia 893 habitants, 350 habitatges, i 253 famílies. La densitat de població era de 9 habitants per km².
Dels 350 habitatges en un 29,7% hi vivien nens de menys de 18 anys, en un 61,4% hi vivien parelles casades, en un 6,6% dones solteres, i en un 27,7% no eren unitats familiars. En el 21,7% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 2,96.
Per edats la població es repartia de la següent manera: un 24,3% tenia menys de 18 anys, un 6,7% entre 18 i 24, un 24,2% entre 25 i 44, un 29,2% de 45 a 60 i un 15,6% 65 anys o més.
L'edat mediana era de 42 anys. Per cada 100 dones de 18 o més anys hi havia 97,1 homes.
La renda mediana per habitatge era de 43.088$ i la renda mediana per família de 47.000$. Els homes tenien una renda mediana de 27.679$ mentre que les dones 22.167$. La renda per capita de la població era de 17.916$. Entorn del 2,8% de les famílies i el 5,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bath». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Bath». American Fact Finder. Oficina del Cens dels Estats Units, 12-01-2010.
Viccionari
# Bath Rugby

El Bath Rugby un equip anglès professional de rugbi a 15. Es va fundar el 1865 i participa a l'Aviva Premiership de la temporada 2010-2011. És un dels clubs més antics del país.
# Bathanalia howesi

Bathanalia howesi és una espècie de caragol pertanyent a la família Paludomidae.

## Hàbitat

Viu als aiguamolls i llacs permanents d'aigua dolça.

## Distribució geogràfica

És un endemisme del llac Tanganyika (República Democràtica del Congo i Tanzània).

## Referències

* 1 2 Nicayenzi, F. (2010). "Bathanalia howesi." 2010 Llista Vermella de la UICN. Unió Internacional per a la Conservació de la Natura, edició 2010. [Consulta: 17 abril 2023]

## Bibliografia

* David S. Brown, 1994: Freshwater Snails of Africa and Their Medical Importance. 2a edició. CRC Press. ISBN 0-7484-0026-5.

## Enllaços externs

* BioLib (anglès)
* Encyclopedia of Life (anglès)
* Journal of Molluscan Studies (anglès)
* The Molluscs of the Great African Lakes. II. The Anatomy of the Typhobias, with a Description of the New Genus (Batanalia) (anglès)
# Bayindir (Oghuz)

Bayindir fou una de les tribus dels Oghuz. D'aquesta tribu era el clan dirigent dels ak koyunlu.
Segurament van participar en la conquesta de l'Àsia Menor, ja que diversos llocs en aquest territori porten el nom derivat de Bayindir. Un grup de la tribu es va establir a Síria al segle xiv i els bayindir d'Alep van participar en la campanya d'Àustria el 1690. A Anatòlia estaven establerts principalment a Cilícia (Tars), el Diyar Bakr i al sud de Sivas.
# Bayliss Levrett

Bayliss Levrett va ser un pilot estatunidenc de curses automobilístiques nascut el 14 de febrer del 1914 a Jacksonville, Florida.
Levrett va córrer a la Champ Car a les temporades 1948-1950 incloent-hi la cursa de les 500 milles d'Indianapolis d'aquests anys.
Bayliss Levrett va morir el 13 de març del 2002 a Reno, Nevada.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1949 | 69 | 29 | 129.236 | 6 | 24 | 52 | 0 | Motor |
| 1950 | 24 * | 17 | 131.181 | 14 | 27 | 108 | 0 | Pressió de l'oli |
| Totals | Totals | Totals | Totals | Totals | Totals | 160 | 0 | |
| Curses | 2 |
| Poles | 0 |
| Voltes líder | 0 |
| Victòries | 0 |
| Top 5 | 0 |
| Top 10 | 0 |
| Retirades | 2 |
(*) Cotxe compartit.

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de la F1.
Bayliss Levrett va participar en 1 cursa de F1, debutant al Gran Premi d'Indianapolis 500 del 1950.

### Palmarès a la F1

* Participacions: 1
* Poles: 0
* Voltes Ràpides: 0
* Victòries: 0
* Pòdiums: 0
* Punts vàlids per la F1: 0

## Referències

* 1 2 3 4 «STATS F1:Bayliss Levrett» (en francès). [Consulta: 5 juny 2022].
# Barberà

* No s'ha de confondre amb Barbera.
«Barberà o Barberá» té aquests significats:
* Toponímia:
** Barberà de la Conca, municipi de la Conca de Barberà
** Barberà del Vallès, municipi del Vallès Occidental
** Conca de Barberà, comarca del centre de Catalunya
* Biografies:
** Primer cognom:
*** Elies Barberà Bolinches (Xàtiva, 1970), poeta i actor valencià
*** Faustí Barberà i Martí (1850-1924), metge i polític valencià
*** Héctor Barberá Vall (Dosaigües, País Valencià, 1986), pilot de motociclisme
*** Joan Josep Barberà i Bartolomé (Barcelona, 1938), futbolista català
*** Josep Barberà i Humbert (Barcelona, 1877 - 1947), pedagog i compositor català
*** Miguel Ángel de las Cuevas Barberá, (1986, Alacant), futbolista valencià
*** Miguel Barberà Doménech (Atzeneta del Maestrat, 1981), actor i model valencià
*** Pere Benavent de Barberà i Abelló (Barcelona, 1899 - 1974), arquitecte i escriptor català
*** Rita Barberà Nolla (1948-2016), alcaldessa de València (1991 -2015)
*** Vicent Barberá i Villegas (? - Madrid, 1886), advocat i polític valencià
** Segon cognom:
*** Agustí Murillo Barberà (Castelló, 1972), pilotaire valencià
*** Humbert Torres i Barberà (Mont-roig de Segarra, 1879 - Barcelona, 1955), metge i polític català
*** Joan Cornudella i Barberà (les Borges Blanques, 1904 - Barcelona, 1985), polític socialista català
*** José Busutil Barberá (València, 1826 - 1889), polític valencià
*** José María Rodríguez Barberá (Daia Nova, Baix Segura, 1947) polític valencià i establert a Mallorca
*** Josep Maria Pujol i de Barberà (Tarragona, 1871 -1949) arquitecte modernista
*** Josep Solé i Barberà Llívia el 1913), polític i advocat
*** Marta Gens i Barberà (El Morell, 1969), jugadora de voleibol
*** Martí Domínguez Barberà (Algemesí, 1908 - València, 1984), periodista
*** Mercè Querol i Barberà (Barcelona, 1921) activista social i excursionista catalana
*** Miguel Ángel de las Cuevas Barberá, (1986, Alacant), futbolista
# Barioferrita

La barioferrita és un mineral de la classe dels òxids, que pertany al subgrup de la hawthorneïta. Va ser anomenat així l'any 2014 per Michail N. Murashko, N. V. Chukanov, A. A. Mukhanova, Ye. E. Vapnik, Sergey N. Britvin, Sergey V. Krivovichev, Yury S. Polekhovsky, i Yu. D. Ivakin en relació al seu contingut en bari i ferro. És un mineral ferromagnètic.

## Classificació

Segons la classificació de Nickel-Strunz, la barioferrita pertany a «04.CC: Òxids amb relació Metall:Oxigen = 2:3, 3:5, i similars, amb cations de mida mitjana i gran» juntament amb els següents minerals: cromobismita, freudenbergita, grossita, clormayenita, yafsoanita, lueshita, natroniobita, perovskita, barioperovskita, lakargiïta, megawita, loparita-(Ce), macedonita, tausonita, isolueshita, crichtonita, davidita-(Ce), davidita-(La), davidita-(Y), landauita, lindsleyita, loveringita, mathiasita, senaita, dessauita-(Y), cleusonita, gramaccioliïta-(Y), diaoyudaoita, hibonita, magnetoplumbita, lindqvistita, latrappita, plumboferrita, yimengita, haggertyita, nežilovita, batiferrita, hawthorneïta, jeppeita, zenzenita i mengxianminita.

## Característiques

La barioferrita és un òxid de fórmula química BaFe₁₂$^{3+}$O$_{19}$. Cristal·litza en el sistema hexagonal. En la localitat tipus es va descriure formant cristalls en forma de fina placa d'uns 3x15x15 micròmetres i agragats irregulars.

## Formació i jaciments

A la seva localitat tipus es va descriure en nòduls de barita. S'ha descrit a Israel i a la República Txeca.

## Referències

* ↑ «Barioferrite» (en anglès). Mindat. [Consulta: 7 novembre 2015].
# Belvís (Ciudad Real)

Belvís és una localitat adscrita al municipi de Villanueva de San Carlos, a la província de Ciudad Real (Espanya). El 2020 s'estimava la seva població en 54 habitants. El terme és creuat d'oest a est pel riu Puerto Llano o Guadaperosa i dista 1/4 de llegua al sud del seu nucli. El seu terme és format per planures i monts.
L'any 1406 Enrique de Villena feu donació del lloc al convent de Calatrava, essent llavors descrita com una devesa (dehesa). El delme el cobrava la Mesa Maestral, passant el 1480 al convent. Hi consten cases als quintos de Fonsalba, Casares, La Nava, Cerro Pelado i La Alameda on hi ha l'ermita de Nuestra Señora de la Alameda on s'hi construí una casa de camp per a l'oci dels religiosos. En aquell temps hi cultivaven uns 40.000 peus de vinya per a la producció de vi emmagatzemat al celler de la casa. El 1649 el prior comprà la jurisdicció civil i criminal de la devesa, com havia fet amb la de Calabazas, intitulant-se “Senyor de la Vila de Belvís”.
A mitjan segle xix consta amb ajuntament propi i uns 130 habitants (ànimes) i 26 veïns. Rebia el correu per Almodóvar del Campo que era la seu del seu partit judicial. A principis del segle XX el nucli de Belvís ja consta adscrit al municipi de Villanueva.
El terme municipal limitava amb els de Villanueva (N., O. i S) i amb el de Calzada de Calatrava (E.). A mitjan segle xix als seus terrenys s'hi produïen cereals (blat, ordi i sègol, en 1.350 faneques dedicades a conreu), pastures i caça. A l'estiu s'hi sofrien febres tercianes.

## Referències

* ↑ «Dato INE».
* 1 2 3 Pascual Madoz, Diccionario geográfico-estadístico-histórico de España y sus posesiones de Ultramar, Volums 5-6, imp. Pascual Madoz, 1849, pàgs. 148-149
* ↑ Inocente Hervás y Buendía, Diccionario histórico geográfico de la provincia de Ciudad-Real, Tip. del Hospicio prov., 1890 [BELVIS], pàgines 145 i 146
* ↑ Manual Morales y Rodriguez, Diccionario geográfico de Correos de España con sus posesiones de Ultramar, 1855, [BELVIS] (9), pàg. 174
* ↑ Nomenclátor de las ciudades, villas, lugares, aldeas y demás entidades de problación de España: Con referencia al 31 de diciembre de 1910, Volum 2, Instituto geográfico y estadistico, 1916, pàg. 792

## Enllaços externs

* Pàgina web de Belvís
# Beverly Ramos

Beverly Sue Ramos (San Juan, 24 d'agost de 1987) és una atleta porto-riquenya, especialista en els 3000 metres obstacles i en les curses de mitjana distància i de fons. El 2016 deté tots els rècords nacionals de l'1500 m al marató, així com el dels 3000 m obstacles.

## Palmarès

Palmarès internacional :
| Data | Competició | Lloc | Resultat | Prova | Performance |
| 2010 | Jocs d'Amèrica central i del Carib | Mayagüez | 3e | 1 500 m | 4 min 22 s 02 |
| 2010 | Jocs d'Amèrica central i del Carib | Mayagüez | 1re | 5 000 m | 16 min 9 s 82 |
| 2010 | Jocs d'Amèrica central i del Carib | Mayagüez | 1re | 3 000 m steeple | 9 min 59 s 03 |
| 2011 | Campionats d'Amèrica central i del Carib | Mayagüez | 1re | 3 000 m steeple | 9 min 58 s 11 |
| 2014 | Campionats ibéro-americans | São Paulo | 3e | 3 000 m steeple | 10 min 3 s 12 |
| 2014 | Jocs d'Amèrica central i del Carib | Xalapa | 3e | 3 000 m steeple | 10 min 8 s 39 |

## Rècords

Rècords personals :
| Prova | Performance | Lloc | Data |
| 1 500 m | 4 min 9 s 92 (NR) | Burnaby | 1er juliol 2011 |
| 3 000 m | 8 min 57 s 68 (NR) | Ponce | 17 de maig 2014 |
| 5 000 m | 15 min 46 s 75 (NR) | Palo Alto | 4 d'abril 2014 |
| 10 000 m | 33 min 51 s 54 (NR) | Walnut | 16 d'abril 2009 |
| Semi-marató | 1 h 12 min 9 s (NR) | Nova York | 20 de març 2016 |
| Marató | 2 h 36 min 29 s (NR) | Düsseldorf | 24 d'abril 2016 |
| 3 000 m obstacles | 9 min 39 s 33 (NR) | Sotteville-lès-Rouen | 10 de juliol 2012 |

## Referències

* ↑ «Beverly Ramos se goza el momento». Primera Hora, 08-03-2010 [Consulta: 5 juliol 2016].

## Enllaços externs

* (IAAF, perfil de Beverly Ramos)
* (Perfil olímpic de Beverly Ramos Arxivat 2012-12-13 a Wayback Machine. a sports-reference.com